open-index/open-wikipedia-markdown huggingface dataset:
২০১৬ বাংলাদেশ চ্যাম্পিয়নশিপ লিগ

**২০১৬ বাংলাদেশ চ্যাম্পিয়নশিপ লিগ** (পৃষ্টপোষকতা জনিত কারণে **মার্সেল বাংলাদেশ চ্যাম্পিয়নশিপ লিগ ২০১৬** নামেও পরিচিত) বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর পঞ্চম মৌসুম। এই মৌসুমে ৮টি ফুটবল ক্লাব - টিএন্ডটি ক্লাব মতিঝিল, অগ্রণী ব্যাংক লিমিটেড স্পোর্টস ক্লাব, ভিক্টোরিয়া স্পোর্টিং ক্লাব, ফকিরেরপুল ইয়ংমেন্স ক্লাব, বাংলাদেশ পুলিশ ফুটবল ক্লাব, কাওরান বাজার প্রগতি সংঘ, চট্টগ্রাম মোহামেডান এসসি ও সাইফ স্পোর্টিং ক্লাব লিমিটেড অংশগ্রহণ করে। এই মৌসুম ২৯ অক্টোবর, ২০১৬ হতে ৯ জানুয়ারি, ২০১৭ পর্যন্ত চলে। মৌসুমের সকল খেলা(৫৬টি ম্যাচ) ঢাকা মহানগরীর ২টি ভেন্যুতে অনুষ্ঠিত হয়। এই মৌসুমে ফকিরেরপুল ইয়ংমেন্স ক্লাব শিরোপা জয় করে। চট্টগ্রাম মোহামেডান নিম্নস্তরের লিগে অবনমিত হয়।

## মৌসুমের সার-সংক্ষেপ
বাংলাদেশ ফুটবল ফেডারেশন, এই মৌসুমে দলগুলিকে কোন বিদেশী খেলোয়াড় নিবন্ধনের সুযোগ রাখেনি। ফকিরেরপুল ইয়ংমেন্স ক্লাব এই মৌসুমের ১৪ খেলায় ২৭ পয়েন্ট নিয়ে তাদের প্রথম বিসিএল শিরোপা জয় করে। সাইফ স্পোর্টিং ক্লাব লিগের ১৪ ম্যাচেই অপরাজিত থাকে এবং ২৬ পয়েন্ট নিয়ে অপরাজিত রানার্স-আপ হয়। দল দুইটি ২০১৭-১৮ মৌসুমের বাংলাদেশ প্রিমিয়ার লিগে-এ উত্তীর্ণ হয়। ১১ আগস্ট, ২০১৬ তারিখের অগ্রণী ব্যাংক ও ভিক্টোরিয়া এসসি-এর মধ্যে অনুষ্ঠিত ম্যাচটিতে লিগের সর্বোচ্চ ৫ গোল হয়। মোট ৫৬টি ম্যাচে ১০৮টি গোল হয়। আট দলের পয়েন্ট তালিকায় সবার নিচে থাকায় চট্টগ্রাম মোহামেডান প্রথম বিভাগ ফুটবল লিগে অবনমিত হয়। অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লিগে খেলেনি, তারা পুনরায় ২০১৭-এর চ্যাম্পিয়নশিপ লিগে অংশগ্রহণ করে।

## পৃষ্টপোষক
ওয়ালটন গ্রুপের মার্সেল ব্র্যান্ড এই মৌসুমের শিরোনাম পৃষ্টপোষক ও পুরস্কারের  অর্থায়ন করে। এছাড়াও প্রিমিয়ার ব্যাংক, প্রগতি ইনস্যুরেন্স, ইস্টার্ন ব্যাংক ও ম্যাক্স গ্রুপ সহযোগী পৃষ্টপোষক ছিল

## দল ও ভেন্যুসমূহ

### দলসমূহ
এই মৌসুমে ৮টি দল অংশগ্রহণ করে। ৮টি দলের মধ্যে ৫টি দল পূর্ব মৌসুমের অংশগ্রহণকারী দল। সাইফ স্পোর্টিং ক্লাব ও কারওয়ান বাজার প্রগতি সংঘের অভিষেক ঘটে, দল দুইটি প্রথমবারের মত পেশাদার লিগে অংশ নেয়। চট্টগ্রাম মোহামেডান ২০১০-১১ মৌসুমের পর বাংলাদেশ প্রিমিয়ার লিগ থেকে অবনমিত হওয়ার পর পুনরায় পেশাদার লিগে ফিরে আসে। দল সমূহ -

### ভেন্যু সমূহ
এই মৌসুমের উদ্বোধনীসহ কিছু খেলা ঢাকার বঙ্গবন্ধু জাতীয় স্টেডিয়াম ও বেশীরভাগ ম্যাচ বীর শ্রেষ্ঠ শহীদ সিপাহী মোস্তফা কামাল স্টেডিয়ামে অনুষ্ঠিত হয়েছে। 

## ফলাফল

## পয়েন্ট তালিকা

টীকাঃ অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লিগে খেলেনি এবং ২০১৭-এর চ্যাম্পিয়নশিপ লিগে অংশগ্রহণ করে।

## মৌসুম পরিসংখ্যান

## তথ্যসূত্র

বিষয়শ্রেণী:বাংলাদেশ চ্যাম্পিয়নশিপ লিগের মৌসুম
বিষয়শ্রেণী:২০১৬-এ বাংলাদেশী ফুটবল
বিষয়শ্রেণী:২০১৫-এ বাংলাদেশী ফুটবল
জার্সি (২০১৯-এর চলচ্চিত্র)

***জার্সি*** হলো ২০১৯ সালে মুক্তিপ্রাপ্ত তেলুগু ভাষার একটি ক্রীড়া নাট্য চলচ্চিত্র। এটি রচনা ও পরিচালনা করেছেন গৌতম তিন্নানুরি এবং এটি সুরিয়াদেভার নাগা ভামসি–এর প্রযোজনা প্রতিষ্ঠান সিতারা এন্টারটেইনমেন্টস এর ব্যানারে নির্মিত হয়। চলচ্চিত্রটিতে কেন্দ্রীয় ভূমিকায় অভিনয় করেছেন নানি, শ্রদ্ধা শ্রীনাথ এবং অন্যান্য পার্শ্ব চরিত্রে অভিনয় করেছেন হরিশ কল্যাণ, সানুশা, সত্যরাজ, সম্পদ রাজ এবং বিশ্বনাথ দুদ্দুমাপুড়ি। এই চলচ্চিত্রের সুরকার ছিলেন  অনিরুদ্ধ রবিচন্দ্রন এবং চিত্রগ্রাহক ছিলেন  সানু ভারঘেসে।

চলচ্চিত্রটির চিত্রগ্রহণ ১৮ অক্টোবর ২০১৮ থেকে শুরু হয় এবং ১৯ এপ্রিল ২০১৯ এ চলচ্চিত্রটি মুক্তি পায়। মুক্তির পর থেকে এটি ইতিবাচক সাড়া পায়।
বিভিন্ন সমালোচকদের মতে এটি ২০১৯ সালের শ্রেষ্ঠ চলচ্চিত্র। ফিল্ম কম্পেনিয়ন এর মোতাবেক চলচ্চিত্রে নানির অভিনয় দশকের সেরা ১০০ পারফরম্যান্স এর মধ্যে অন্যতম।

## কাহিনী সারসংক্ষেপ
অর্জুন একজন মেধাবী কিন্তু ব্যর্থ ক্রিকেটার আবার ক্রিকেটে ফেরার সিদ্ধান্ত নেয় তিরিশ বছর বয়সের শেষের দিকে। এবং ভারত জাতীয় দলের হয়ে খেলার স্বপ্ন দেখে ও তার ছেলের ইচ্ছা পূরণ করতে চায়।

## অভিনয়ে
* নানি - অর্জুন
* শ্রদ্ধা শ্রীনাথ - সারাহ অর্জুন
*হরিশ কল্যান - নানি
* রনিত কামরা - ছোটবেলার নানি
* সত্যরাজ - এসিস্ট্যান্ট কোচ মুর্তি
* রাও রমেশ - উকিল
## বাজারজাতকরণ এবং মুক্তি
এটি একটি পিরিয়ড ড্রামা চলচ্চিত্র যেটির সেট ১৯৮৬ এবং ১৯৯৬ সালের প্রেক্ষাপটে ধারণ করা হয়েছে। চলচ্চিত্রের আনুষ্ঠানিক টিজার ১২ জানুয়ারি ২০১৯ সালে মুক্তি পায়।

চলচ্চিত্রটি প্রেক্ষাগৃহে ১৯ এপ্রিল ২০১৯ সালে মুক্তি পায়।

অক্টোবর ১৩, ২০১৯ সালে গোল্ডমাইন্স টেলিফিল্ম কর্তৃক এটির হিন্দি ডাবিং মুক্তি পায়।
## সংগীত

**তেলুগু গান
**

**তামিল গান**

## গ্রহণ
### সমালোচকদের প্রতিক্রিয়া
টাইমস অফ ইন্ডিয়া জার্সি চলচ্চিত্র কে ৫ এর মধ্যে ৪ স্টার দিয়েছে। এবং বলেছে "জার্সি আপনাকে হাসাবে, কাদাঁবে, মূলত আপনি চলচ্চিত্রে নানি কে নয় যেন ক্রিকেটার অর্জুন কে দেখতে পাবেন।"
## পুরস্কার এবং সম্মাননা

## তথ্যসূত্র

## বহিঃসংযোগ
* 
* 

বিষয়শ্রেণী:২০১৯-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:তেলুগু ভাষার চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:শ্রেষ্ঠ তেলুগু ফিচার চলচ্চিত্র বিভাগে জাতীয় পুরস্কার বিজয়ী
বিষয়শ্রেণী:১৯৯৬-এর পটভূমিতে চলচ্চিত্র
বিষয়শ্রেণী:২০১০-এর দশকের তেলুগু ভাষার চলচ্চিত্র
বিষয়শ্রেণী:১৯৮০-এর দশকের পটভূমিতে চলচ্চিত্র
বিষয়শ্রেণী:১৯৯০-এর দশকের পটভূমিতে চলচ্চিত্র
বিষয়শ্রেণী:২০১৯-এর পটভূমিতে চলচ্চিত্র
বিষয়শ্রেণী:ভারতে ক্রিকেট সম্পর্কে চলচ্চিত্র
সুভাষিণী আলী

** সুভাষিণী আলী** একজন ভারতীয় রাজনীতিবিদ এবং ভারতের কমিউনিস্ট পার্টির সদস্য (মার্কসবাদী)৷  তিনি অল ইন্ডিয়া ডেমোক্র্যাটিক উইমেন অ্যাসোসিয়েশনের সভাপতি এবং কানপুরের সাবেক সংসদ সদস্য৷

## পরিবার
সুভাষিণী আলী কর্নেল প্রেম সেহগল এবং ক্যাপ্টেন লক্ষ্মী সেহগলের (নি ড. লক্ষ্মী সোনামনাথন) কন্যা, যিনি ভারতীতের জাতীয় সেনাবাহিনীর একজন ছিলেন। তিনি ওয়েলহ্যাম গার্লস হাই স্কুলে পড়তেন। তিনি মাদ্রাজের মহিলা খ্রিস্টান কলেজ থেকে তার স্নাতক ডিগ্রি অর্জন করেন এবং পরে  মাস্টার ডিগ্রি কানপুর বিশ্ববিদ্যালয়ে অর্জন করেন৷ তিনি এর পূর্বে চলচ্চিত্র নির্মাতা মুজাফফর আলীর সাথে বিয়ে করেছিলেন। তাঁর ছেলে শাদ আলী, যিনি একটি চলচ্চিত্র নির্মাতা যিনি সাথিয়া, বুন্টি অরব্লি এবং ঝুম বারবার ঝুমের মতো চলচ্চিত্র পরিচালিত করেছেন। এছাড়া ধর্মীয় ভাবে আলী একজন নাস্তিক৷ 
## রাজনৈতিক জীবন
শ্রমিকসংঘের সভ্য এবং অল ইন্ডিয়া ডেমোক্র্যাটিক উইমেন অ্যাসোসিয়েশনের সভাপতি৷  তিনি একসময় কানপুরের রাজনীতিতে খুব প্রভাবশালী ছিলেন যেখানে ভারতীয় কমিউনিস্ট পার্টি (সিপিআই) ট্রেড ইউনিয়নগুলির উপর প্রভাব ফেলেছিল এবং সিপিআই-সমর্থিত এস এম বন্দ্যোপাধ্যায় নির্বাচিত করেছিল।  ১৯৫৭ থেকে ১৯৭১ পর্যন্ত চারবার লোকসভায় নির্বাচিত হন বন্দ্যোপাধ্যায়।

সিপিআইয়ের এই প্রভাব তাকে ১৯৮৯ সালের সাধারণ নির্বাচনে সংসদ সদস্য হিসাবে জয়ী করতে সহায়তা করেছিল এবং তিনি তার নিকটতম প্রতিদ্বন্দ্বী বিজেপি প্রার্থীকে কানপুর থেকে ৫৬,৫৮৭ ভোটে পরাজিত করেছিলেন৷ ১৯৭৭ সালে জরুরি অবস্থার পরে সিপিআইয়ের প্রভাব হ্রাস পায় এবং ১৯৯৬ সালের সাধারণ নির্বাচনে তিনি ১৫১,০৯৯ ভোটে পরাজিত হন। তিনি ২০০৪ সালের সাধারণ নির্বাচনে তিনি পঞ্চম স্থান অধিকার করেছিলেন এবং তিনি মাত্র ৪৫৫৮ ভোট (০.৭৪%) পেয়েছিলেন। তিনি ২০১৪ সালের সাধারণ নির্বাচন সিপিআই (এম) প্রার্থী হিসাবে ব্যারাকপুর থেকে লড়েছিলেন,  তবে তাতে হেরেছিলেন।

তিনি বর্তমানে ভারতের কমিউনিস্ট পার্টি (মার্কসবাদী) -এর কেন্দ্রীয় কমিটির সদস্য। ২০১৫ সালে তিনি ভারতের কমিউনিস্ট পার্টি (মার্কসবাদী) এর পলিটব্যুরোতে (পিবি) যোগদান করেছিলেন এবং সেখানে বৃন্দা কারাটের পরে পিবিতে দ্বিতীয় মহিলা সদস্য হন।

## চলচ্চিত্র
সুভাষিনী আলী ১৯৮১ ক্লাসিক উমরাও জানের জন্য পিরিয়ড পোশাক ডিজাইন করেছিলেন৷ চলচ্চিত্রটি  ছিল তার তৎকালীন স্বামী মোজাফফর আলী পরিচালিত। তিনি শৌখিন অভিনয়ে অভিনয়ও করেছিলেন এবং ২০০১ সালে তিনি আসোকায় প্রথম অভিনয় জগতে পা রাখেন৷ তিনি ২০০২ সালের ইংরেজি চলচ্চিত্র  দ্য গুরু অনুসরণ করেছিলেন৷ ২০০৫ সালে আবারো তাকে দেখাযায় তার সহযোগী পার্টির সদস্য বৃন্দা করাতের আমু চলচ্চিত্রতে। 

## আরো দেখুন
সাথিয়া

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:ভারতীয় নাস্তিক
বিষয়শ্রেণী:উত্তরপ্রদেশের নারী সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:নবম লোকসভার সদস্য
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:মার্কসবাদী নারীবাদী
বিষয়শ্রেণী:নাস্তিক নারীবাদী
বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী
বিষয়শ্রেণী:কানপুরের রাজনীতিবিদ
বিষয়শ্রেণী:উত্তরপ্রদেশের ভারতের কমিউনিস্ট পার্টি (মার্ক্সবাদী) এর রাজনীতিবিদ
কিরণ সেগল

**কিরণ সেগল** হলেন একটি ভারতীয় ধ্রুপদী নৃত্যশিল্পী, যিনি ওড়িশি নৃত্যে দক্ষতার জন্য পরিচিত, ওড়িশি একটি ধ্রুপদী নৃত্যের ফর্ম।  তিনি প্রখ্যাত অভিনেতা জোহরা সেগালের কন্যা, যিনি ১৯৯৮ সালে পদ্মশ্রী পুরস্কার পেয়েছেন। কিরণ সেগল তাঁর মায়ের উপর *জোহরা সেগাল - ফ্যাটি* নামে একটি বই লিখেছেন।   তিনি এম কে সরোজার শিষ্য, সেগল বিশ্বজুড়ে বিভিন্ন পর্যায়ে অভিনয় করেছেন।  ২০০২ সালে তাকে ভারত সরকার কর্তৃক চতুর্থ সর্বোচ্চ ভারতীয় নাগরিক পুরস্কার পদ্মশ্রীতে ভূষিত করা হয়। 

## আরো দেখুন

* ওড়িশি 
* জোহরা সেগাল

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মহারাষ্ট্রের নারী শিল্পী
বিষয়শ্রেণী:জীবিত ব্যক্তি
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:মহারাষ্ট্রের নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ওড়িশি নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:মুম্বইয়ের শিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:১৯৪৪-এ জন্ম
কুর্তা নদী

**কুর্তা নদী** হলো করতোয়া নদীর শাখানদী । কুর্তা ছাড়াও এই নদী করতা বা করতো নামে পরিচিত।
## গতিপথ
পশ্চিমবঙ্গের জলপাইগুড়ি জেলার করতোয়া থেকে সৃষ্ট এই নদী বাংলাদেশ হয়ে উত্তর দিনাজপুর জেলার চোপড়া থানার অন্তর্গত উত্তর গোরাসুহিদ মৌজা দিয়ে ভারতে প্রবেশ করেছে। পরে ঐ জেলারই ঠুনঠনিয়া, বড়ো দামোদর ও বড়ো মির্চার ১৫ কিলোমিটার পথ অতিক্রম করে পুনরায় বাংলাদেশে প্রবেশ করেছে কুর্তা নদী। সংস্কারের অভাবে মজে যেতে বসেছে উত্তর দিনাজপুরের এই নদী।

## তথ্যসূত্র

বিষয়শ্রেণী:উত্তর দিনাজপুর জেলার নদী
অবোধ

***অবোধ*** ১৯৮৪ সালে মুক্তি প্রাপ্ত একটি হিন্দি চলচ্চিত্র যেটি পরিচালনা করেছিলেন হীরেন নাগ। চলচ্চিত্রটি মাধুরী দীক্ষিত অভিনীত প্রথম চলচ্চিত্র এবং তাপস পাল অভিনীত প্রথম হিন্দি চলচ্চিত্র।

## কাহিনি
গৌরী (মাধুরী দীক্ষিত) তার বাবা মায়ের সাথে ছোট একটি শহরে বাস করে। এক মেলায় তার সাথে শঙ্কর (তাপস পাল) নামের এক ছেলের সাথে ছোটখাটো ঝগড়া হয়। ঝগড়ায় শঙ্করের ঠাকুরমা (লীলা মিশ্রা) গৌরীর পক্ষাবলম্বন করেছিলেন ও শঙ্করকে তিরস্কার করেছিলেন। শঙ্করের ঠাকুরমা এক সন্ধ্যায় গৌরীকে প্রার্থনার সময় গান গাইতে দেখে গৌরীকে তার নাতবৌ হিসেবে মনে মনে পছন্দ করেন।

এরপর, গৌরীর বিয়ে ঠিক হয়। বিয়ের কথা শুনে গৌরী খুব খুশি হয়। কিন্তু, যখন সে জানতে পারে তার হবু বর শঙ্কর, তখন সে আশাহত হয়। পরে সে সবকিছু মেনে নেবার চেষ্টা করে। শঙ্করের বাড়িতে আসার পর সে শঙ্করের ভাইয়ের সাথে নিয়মিত খেলাধুলা শুরু করে ও এতে অনেক সময় ব্যয় করতে থাকে। এসব দেখে শঙ্কর বুঝতে পারে সে, গৌরীর এখনো পুরোপুরি মানসিক পরিপক্বতা আসে নি। সে তার সাথে ঘনিষ্ঠ হবার চেষ্টা করে ব্যর্থ হয়। একদিন সে বলপূর্বক গৌরীর সাথে ঘনিষ্ঠ হবার চেষ্টা করলে তাদের মাঝে আরো দূরত্বের সৃষ্টি হয়।

এরপর, গৌরীর বান্ধবী রত্নার (শীলা ডেভিড) বিয়ে হয়। রত্না বিয়ের পর নিজ বাড়িতে ফিরে আসলে একদিন গৌরী তার বান্ধবীকে দেখতে যায়। সেদিন রত্না তাকে স্বামী স্ত্রীর পবিত্র সম্পর্কের বিষয়টি তাকে বোঝায়। এরপর, সে বিয়ের গুরুতে বুঝতে পারে ও শঙ্করের কাছে ফিরে যাবার সিদ্ধান্ত নেয়। আসার পর দে জানতে পারে যে, শঙ্কর কলেজে পড়াশোনা করার জন্য অন্য শহরে বসবাস করার সিদ্ধান্ত গ্রহণ করেছে। বিষয়টি গৌরীকে নিজের কাছে অপরাধী করে তোলে।

কয়েক মাস শঙ্কর তার পরিবারকে কোনো খবর পাঠায় নি। এই সময়ে রত্না গৌরীকে তার শ্বশুরবাড়িতে দেখতে আসে। আসার পরে সে গৌরী আর তার স্বামীর মাঝে সৃষ্টি হওয়া দূরত্বের ব্যাপারে জানতে পারে। শঙ্করের বাবা গজানন সিং (বিনোদ শর্মা) তার ছেলের হোস্টেলে তার ছেলের সমাচার জানার জন্য যান। হোস্টেলে আসার পর তিনি জানতে পারেন শঙ্কর তার আসার আগের দিন হোস্টেল থেকে চলে গিয়েছে ও কবে আসবে সে ব্যাপারে কাউকে কিছু বলে নি। তিন মাস ধরে শঙ্কর নিরুদ্দেশ থাকে।

একদিন মেলায় শঙ্করের সাথে রত্নার দেখা হয়। রত্না শঙ্করকে জানায় যে, গৌরীর মাঝে আগের মত শিশুসুলভ মানসিকতা নেই। সে আরো জানায় যে, তার এরকম কর্মকাণ্ড গৌরীকে নিজের কাছে অপরাধী করে তুলেছে। শিশুসুলভ মানসিকতা বিশিষ্ট গৌরীকে এমন শাস্তি দেবার জন্য শঙ্করকে তিরস্কার করে সে। এরপর, শঙ্কর গৌরীর কাছে ফিরে আসে ও তারা একত্রে বসবাস করতে থাকে।

## শ্রেষ্ঠাংশে
* তাপস পাল - শঙ্কর সিং
* মাধুরী দীক্ষিত - গৌরী
* বিনোদ শর্মা - গজানন সিং, শঙ্করের বাবা
* লীলা মিশ্রা - শঙ্করের ঠাকুরমা, গজাননের মা
* শীলা ডেভিড - রত্না
* রাজশ্রী নায়ার - রাজশ্রী
* সবিতা প্রভুনে - গৌরীর ভাবি
* দিনেশ হিঙ্গু - বিয়ের ফটোগ্রাফার
* মোহন ছোটি - মেলার ফটোগ্রাফার
* অশোক সারাফ - হনুমান
* সুন্দর পুরোহিত

## সঙ্গীত
# "ঘানি ঘানি আমরাইয়া" - হেমলতা
# "ঘানি ঘানি আমরাইও (পার্ট-২)" - হেমলতা
# "তুঝে দেখনে কো তারাস্তি হ্যায় আঁখে ইয়ে দিল" - সুরেশ ওয়াড়কর
# "মন্দির কি মূর্তি সি বাইঠি" - হেমলতা, সুরেশ ওয়াড়কর
# "ঘির আয়ে মেঘ পর্বত পে বিজুরিয়া চামকে" - হেমলতা
# "সাম্ব সদা শিব, সাম্ব সদা শিব" - কে জে যেসুদাস
# "চন্দ্র বাল সবিতাম" - হেমলতা

## তথ্যসূত্র

## বহিঃসংযোগ

* 

বিষয়শ্রেণী:১৯৮৪-এর চলচ্চিত্র
বিষয়শ্রেণী:১৯৮৪-এর ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৮০-এর দশকের হিন্দি ভাষার চলচ্চিত্র
রতুয়া নদী

**রতুয়া নদী** ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি নাগর নদীর পশ্চিমতীরের উপনদী৷ এটি মূলত বৃষ্টির জলে পুষ্ট হয়৷

## গতিপথ
উত্তর দিনাজপুর জেলার ইসলামপুর থানার নন্দলাল খোয়া নামক এক বিল থেকে রতুয়া নদীর উৎপত্তি। মাটিকুণ্ডা ২, জগতাগাঁ, দুর্গাপুর ও বোচাভিটা প্রভৃতি গ্রামপঞ্চায়েতগুলি অতিক্রম করে নদীটি তিলগাঁতে নাগর নদীর সাথে মিশেছে। গ্রীষ্মকালে এই নদীর জল শুকিয়ে গেলেও বর্ষাকালে জলপুষ্ট থাকে৷

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:উত্তর দিনাজপুর জেলার নদী
টাঙ্গাইল কমিউটার

**টাঙ্গাইল কমিউটার** (ট্রেন নম্বর ১০৩৩/১০৩৪) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি টাঙ্গাইলের ইব্রাহিমাবাদ রেলওয়ে স্টেশন  থেকে ঢাকার কমলাপুর স্টেশন পর্যন্ত চলাচল করে।

## সময়সূচি

* টাঙ্গাইল কমিউটার ইব্রাহিমাবাদ রেলওয়ে স্টেশন থেকে ঢাকার উদ্দেশ্য ছাড়ে সকাল ০৬টা ৪০ মিনিটে, ঢাকা পৌঁছে সকাল ০৯ টা ৪৫ মিনিটে।
* ঢাকা থেকে ইব্রাহিমাবাদ রেলওয়ে স্টেশনের উদ্দেশ্যে ছাড়ে বিকেল ৬টা, ইব্রাহিমাবাদ রেলওয়ে স্টেশন পৌঁছাবে রাত ৮টা ৩০ মিনিটে।

## যাত্রাবিরতি

* টাঙ্গাইল রেলওয়ে স্টেশন
* মির্জাপুর রেলওয়ে স্টেশন
* কালিয়াকৈর হাই–টেক সিটি রেলওয়ে স্টেশন
* মৌচাক রেলওয়ে স্টেশন
* জয়দেবপুর জংশন রেলওয়ে স্টেশন
* ঢাকা বিমানবন্দর রেলওয়ে স্টেশন

## ইতিহাস
ট্রেনটি ২০০১ সালের ২০ জুলাই টাঙ্গাইল বাসীর জন্য একটি নতুন ট্রেন উদ্বোধন করা হয়। তখন ট্রেনটি ঢাকা-মির্জাপুর পর্যন্ত চলাচল করত। পরে ২০০৩ সালে ট্রেনটিকে বন্ধ করে দেওয়া হয়। ২০০৫ সালে আবার চালু করা হয়। তখন ঢাকা থেকে টাঙ্গাইল পর্যন্ত চলাচল করত। ২০০৯ সালের শেষের দিকে সিন্ধান্ত নেওয়া হয় যে ২০১০ সাল থেকে ট্রেনটি ঢাকা থেকে ইব্রাহিমাবাদ রেলওয়ে স্টেশন পর্যন্ত চলাচল করবে। অবশেষে ২০১০ সালে ট্রেনটিকে ইব্রাহিমাবাদ (সেতু পূর্ব) পর্যন্ত বর্ধিত করা হয়। ঢাকা- ইব্রাহিমাবাদ স্টেশন-ঢাকা রুটে "টাঙ্গাইল কমিউটার" নামে এই ট্রেনটি চালু করা হয় তুরাগ এক্সপ্রেস এর রেক দিয়ে। এতে বন্ধ করে দেওয়া হয় তুরাগ এক্সপ্রেস কে। ফলে তুরাগ এক্সপ্রেস এর অনেক যাত্রী উক্ত ট্রেন পুনরায় চালু করার জন্য মানববন্ধন করেন। 

এই মানববন্ধন বন্ধ করে তুরাগ এক্সপ্রেস চালুর ব্যাপারে বাংলাদেশ রেলওয়ে একটি সিদ্ধান্ত নেয়। সিদ্ধান্ত অনুযায়ী, অবমুক্ত ব্রডগেজ ভ্যাকুয়াম রেক দিয়ে টাঙ্গাইল কমিউটার ট্রেন এবং উক্ত ট্রেনের মিটারগেজ রেক দ্বারা পুনরায় তুরাগ এক্সপ্রেস ট্রেন চলাচল শুরু করে।

করোনার মহামারীর সময়ে টাঙ্গাইল কমিউটার ট্রেন বন্ধ থাকায় ২০২০ সালের ১৫ই অক্টোবর এই ট্রেনের রেক দিয়ে রাজশাহী-পঞ্চগড়-রাজশাহী রুটে বাংলাবান্ধা এক্সপ্রেস নামে একটি আন্তঃনগর ট্রেন চালু হয়। ফলে টাঙ্গাইল কমিউটার এর নিজস্ব কোনো রেক আপাতত না থাকলেও রেল বিভাগ জানায় মোহনগঞ্জ এক্সপ্রেস ইন্দোনেশিয়ার পিটি ইনকার তৈরি নতুন আধুনিক রেক পাওয়ায় এর অবমুক্ত মিটার-গেজ ভ্যাকুয়াম রেক টাঙ্গাইল এক্সপ্রেসকে দেওয়া হবে।

অবশেষে ২০২০ সালের ১৯শে ডিসেম্বর থেকে আন্তনগর মোহনগঞ্জ এক্সপ্রেস ট্রেনের অবমুক্ত ভ্যাকুয়াম রেক দ্বারা পরিচালনা শুরু করা হয়।

এই ট্রেনটিতে ২৩০০ বা ২৬০০ বা ২৭০০ বা ২৯০০ শ্রেনীর লোকোমেটিড ব্যবহার করা হচ্ছে।

## তথ্যসূত্র

বিষয়শ্রেণী:বাংলাদেশের কমিউটার ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:২০০১-এ চালু রেল পরিষেবা
সেরয়ানী নদী

**সেরয়ানী নদী** ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি নাগর নদীর পশ্চিমতীরের উপনদী৷ এটি মূলত বৃষ্টির জলে পুষ্ট নদী৷

## গতিপথ
উত্তর দিনাজপুর জেলার ইসলামপুর মহকুমার নারায়ণ মৌজার একটি বিল থেকে এই সেরয়ানী নদীর উৎপত্তি। উৎপন্ন হয়ে এটি দক্ষিণ দিকে সামান্য পূর্বমুখ বরাবর আমবাড়ি, হরিপুরভিটা, ঝাড়বাড়ি গ্রাম পঞ্চায়েতগুলি অতিক্রম করে সেরয়ানী শোলপাড়ার নিকট ভারত বাংলাদেশ সীমান্তে পূর্ব ফুলবাড়ী মৌজায় নাগর নদীর সাথে মিশেছে। নদীটির দৈর্ঘ্য প্রায় ৩০ কিলোমিটার।

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:উত্তর দিনাজপুর জেলার নদী
মহেড়া রেলওয়ে স্টেশন

**মহেড়া রেলওয়ে স্টেশন** বাংলাদেশের ঢাকা বিভাগের টাঙ্গাইল জেলার একটি রেলওয়ে স্টেশন।
## ইতিহাস
যমুনা সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়।  ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার। এসময়  এই রেলপথের স্টেশন হিসেবে **মহেড়া রেলওয়ে স্টেশন** তৈরি করা হয়।

## পরিষেবা
মহেড়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
*একতা এক্সপ্রেস
*পঞ্চগড় এক্সপ্রেস
*দ্রুতযান এক্সপ্রেস
*জামালপুর এক্সপ্রেস 
*সিরাজগঞ্জ এক্সপ্রেস   
*লালমনি এক্সপ্রেস
*রংপুর এক্সপ্রেস
*নীলসাগর এক্সপ্রেস
*কুড়িগ্রাম এক্সপ্রেস
*সিল্কসিটি এক্সপ্রেস
*ধুমকেতু এক্সপ্রেস
*পদ্মা এক্সপ্রেস
*বনলতা এক্সপ্রেস
*সুন্দরবন এক্সপ্রেস
*চিত্রা এক্সপ্রেস
*মৈত্রী এক্সপ্রেস
*বেনাপোল এক্সপ্রেস
*রাজশাহী এক্সপ্রেস
*টাঙ্গাইল কমিউটার    
*ঢাকা কমিউটার ও
*লোকাল ট্রেন।
## তথ্যসূত্র

বিষয়শ্রেণী:টাঙ্গাইল জেলার রেলওয়ে স্টেশন
বিড়লা লিবারেল আর্টস অ্যান্ড ম্যানেজমেন্ট সায়েন্সেস ইনস্টিটিউট

১৯৮৭ সালে প্রতিষ্ঠিত **বিড়লা ইনস্টিটিউট অফ লিবারেল আর্টস অ্যান্ড ম্যানেজমেন্ট সায়েন্সেস** হলো কলকাতায় অবস্থিত একটি স্বায়ত্তশাসিত অলাভজনক শিক্ষাপ্রতিষ্ঠান যেটি *[http://www.wbja.nic.in/wbja_adm/files/The%20West%20Bengal%20Societies%20Registration%20Act,%201961.pdf পশ্চিমবঙ্গ সমিতি নিবন্ধন আইন ১৯৬১]* অধীন নিবন্ধিত তথা বিড়লা শিক্ষাপ্রতিষ্ঠান গোষ্ঠির একটি অঙ্গ। এই শিক্ষাপ্রতিষ্ঠানটি উদার শিল্প শিক্ষার বিকাশের প্রতি প্রতিশ্রুতিবদ্ধ।

## শিক্ষাদীক্ষা
শিক্ষা প্রতিষ্ঠানটি পশ্চিমবঙ্গ রাষ্ট্রীয় কারিগরী পরিষদ কর্তৃক স্বীকৃত। জনসংযোগ, ফ্যাশন ডিজাইন, গণযোগাযোগ, মন্টেসরি শিক্ষা, অভ্যন্তরীণ সজ্জা ও নকশা, কর্মী পরিচালন, মানবসম্পদ উন্নয়ন, বিপণন পরিচালনা, বিজ্ঞাপন ব্যবস্থাপনা, ভ্রমণ ও পর্যটন পরিচালনা এবং টেক্সটাইল ডিজাইন এইসব বিষয়গুলি এখানে পড়ানো হয়। কল সেন্টার এবং মেডিকেল ট্রান্সক্রিপশন বিষয়গুলিও এখানে পড়ানো হয়। সাধারণ পাঠ্যক্রম ছাড়াও শিক্ষাস্থানটি বিভিন্ন রকমের সাংস্কৃতিক ক্রিয়াকলাপকে পৃষ্ঠপোষকতা করে। শিক্ষার্থীদের শেখার ক্ষমতা আরো পরিপূরক করতে প্রকল্পকার্য্য, সেমিনার এবং সাইট ভিজিটের আয়োজন নিয়মিত শিক্ষাস্থান কর্তৃপক্ষ দ্বারা করা হয়।

## ছাত্রজীবন

বিড়লা লিবারেল আর্টস অ্যান্ড ম্যানেজমেন্ট সায়েন্সেস ইনস্টিটিউট মনে করে যে প্রতিটি শিক্ষিত ব্যক্তির একজন চৌকস খেলোয়াড়ের মতো সাধারণ সাংস্কৃতিক ঐতিহ্য সম্পর্কে কিছুটা জ্ঞান থাকা থাকে আরম্তভ করে বিবিধ বৌদ্ধিক বিভাগে চিন্তাভাবনার শক্তি তথা কেবলমাত্র মন এবং কল্পনা শক্তির প্রয়োগ করে আনন্দ পেতে সক্ষম হওয়া উচিত।

## বিখ্যাত প্রাক্তন ছাত্র
* অনুরাধা শর্মা পূজারী
* অগ্নিমিত্রা পাল
## আরও দেখুন
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## তথ্যসূত্র

## বহিঃসংযোগ
* 

বিষয়শ্রেণী:কলকাতার বিশ্ববিদ্যালয় ও কলেজ
বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৭-এ পশ্চিমবঙ্গে প্রতিষ্ঠিত
ম্যাশেবল

**ম্যাশেবল** ২০০৫ সালে পিট ক্যাশমোর কর্তৃক প্রতিষ্ঠিত একটি ডিজিটাল মিডিয়া, সংবাদ ও ব্লগিং সাইট।
বর্তমানে ওয়েবসাইটটিতে মাসিক ৪৫মিলিয়ন ভিজিটর এবং বিভিন্ন সামাজিক যোগাযোগ মাধ্যমসমূহে ২৮মিলিয়নেরও অধিক অনুসরণকারী রয়েছে। এছাড়াও ওয়েবসাইটটির বিভিন্ন পোস্ট ও কনটেন্টসমূহ প্রতি মাসে ৭.৫মিলিয়নের মতো শেয়ার করা হয়।

## ইতিহাস
পিট ক্যাশমোর ২০০৫ সালের জুলাইয়ে স্কটল্যান্ডের আবের্ডিনে অবস্থানকালীন ম্যাশেবল প্রতিষ্ঠা করেন।
প্রতিষ্ঠার শুরুতে ম্যাশবেল ছিলো মূলত একটি ওয়ার্ডপ্রেস ব্লগ যার একমাত্র লেখক ছিলেন ক্যাশমোর। বিশ্ববিখ্যাত টাইম ম্যাগাজিন ২০০৯ সালের সেরা ২৫টি ব্লগিং সাইটের মধ্যে ম্যাশেবলকে স্থান দেয় এবং দ্রুতই সেটির জনপ্রিয়তা আরো বৃদ্ধি পায়।  ২০১৫ সালের নভেম্বরের হিসাব অনুযায়ী টুইটারে এটির ৬০ লক্ষ অনুসরণকারী ও ফেসবুকে ৩২ লক্ষের মতো অনুসরণকারী ছিলো। ২০১৬ এর জুনে  এটি হোয়েলরক ইন্ডাস্ট্রিজ এর কাছে ইউটিউব চ্যানেল সিনেফিক্স কিনে নেয়।

২০১৭সালের ডিসেম্বরে জিফ ডেভিস ৫০ মিলিয়ন ডলারের বিনিময়ে ম্যাশেবলকে কিনে নেয়। 
## ম্যাশেবল অ্যাওয়ার্ডসমূহ
২৭ নভেম্বর ২০০৭ সালে প্রথমবারের মতো ম্যাশেবল সেরা অনলাইন কমিউনিটি ও সেবা শনাক্ত করতে আন্তর্জাতিক ওপেন ওয়েব অ্যাওয়ার্ড চালু করে। যেটির ভোট প্রক্রিয়া ম্যাশেবল ও তার অংশীদার ২৪টি ব্লগ সাইটের মাধ্যমে সম্পন্ন হয়। ২০০৮ এর ১০ জানুয়ারি সানফ্রান্সিসকোর প্যালেস হোটেলে ম্যাশেবল ওপেন ওয়েব অ্যাওয়ার্ডের প্রথম স্থান বিজয়ীর নাম ঘোষণা করে, যেখানে বিজয়ীদের মধ্যে ছিলো ফেসবুক, গুগল  ডিগ, টুইটার, ইউটিউব, ইএসপিএন, ক্যাফেমম এবং প্যান্ডোরা। 
বার্ষিক ওপেন ওয়েব অ্যাওয়ার্ডের ২য় তম আসর ২০০৮এর নভেম্বর ও ডিসেম্বরে অনুষ্ঠিত হয়। বিভিন্ন ক্যাটাগরিতে বিজয়ীদের মধ্যে অন্তর্ভুক্ত ছিলো উইকি ক্যাটাগরিতে এনসাক্লোপিডিয়া ড্রামাটিকা, ডিগ, নেটলগ, মাইস্পেস।
ওপেন ওয়েব অ্যাওয়ার্ডের ৩য় আসর ২০০৯ সালের নভেম্বর ও ডিসেম্বরে অনুষ্ঠিত হয়। পরবর্তীতে
২০১০ সালের ২৭ সেপ্টেম্বর ম্যাশেবল, ওপেন ওয়েব অ্যাওয়ার্ডের নাম পরিবর্তন করে ৪র্থ আসরে ম্যাশেবল অ্যাওয়ার্ড নামে চালু করা হয়।

## তথ্যসূত্র

বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি
বিষয়শ্রেণী:ওয়েবসাইট
বিষয়শ্রেণী:২০১৭-এর অধিগ্রহণ ও একত্রীকরণ
কালিয়াকৈর হাই–টেক সিটি রেলওয়ে স্টেশন

**কালিয়াকৈর হাই–টেক সিটি রেলওয়ে স্টেশন** (আনুষ্ঠানিক নাম: **হাই–টেক সিটি রেলওয়ে স্টেশন**) বাংলাদেশের একটি বি শ্রেণীর রেলওয়ে স্টেশন যা গাজীপুর জেলার কালিয়াকৈর উপজেলার কালিয়াকৈর হাইটেক সিটির পশ্চিম পাশে অবস্থিত। স্টেশনটি ২০১৮ সালের ১লা নভেম্বর উদ্বোধন করা হয়। কালিয়াকৈর হাই-টেক সিটির নিয়মিত যাত্রীদের চলাচলের সুবিধার্থে স্টেশনটি নির্মিত হয়েছে। ৩৪ কোটি ৮৪ লাখ ২৮ হাজার ৭৯৪ টাকা ব্যয়ে স্টেশনটি নির্মিত হয়েছে।

## অবস্থান
এ স্টেশনটি কালিয়াকৈর হাই-টেক পার্ক থেকে পশ্চিম দিকে এবং ঢাকা - টাঙ্গাইল মহাসড়কের পাশে অবস্থিত।

## অবকাঠামো
এ স্টেশনটির মূল নকশা করা হয়েছে ঢাকা জেলার কমলাপুর রেলওয়ে স্টেশনের আদলে। এতে একটি প্ল্যাটফর্ম ও একটি লুপ লাইন রয়েছে।

## পরিষেবা
কালিয়াকৈর হাইটেক পার্ক রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
*সিরাজগঞ্জ এক্সপ্রেস   
*টাঙ্গাইল কমিউটার
*কালিয়াকৈর কমিউটার

## দুর্ঘটনা

* **০৭/১১/২০২০:** ভোর ৪টার দিকে কালিয়াকৈর হাই–টেক সিটি রেলওয়ে স্টেশনের নিকটবর্তী সোনাখালী এলাকার একটি রেল ক্রসিং-এ একটি যাত্রীবাহী বাসের সাথে ৭৬৬ ডাউন নীলসাগর এক্সপ্রেসের সংঘর্ষ হয়। এতে বাসের একজন যাত্রীসহ ২ জন মারা যান। আহত তিনজনকে কালিয়াকৈর উপজেলা স্বাস্থ্য কমপ্লেক্সে নেওয়ার পর আরও একজন মারা যান।

## তথ্যসূত্র

## বহিঃসংযোগ
* 

বিষয়শ্রেণী:গাজীপুর জেলার রেলওয়ে স্টেশন
বিষয়শ্রেণী:২০১৮-এ চালু রেলওয়ে স্টেশন
বিষয়শ্রেণী:কালিয়াকৈর উপজেলা
গুলাব বাঈ

**গুলাব বাই** (জন্ম ১৯২৬, মৃত্যু ১৯৯৬), যিনি **গুলাব জান** নামে বিখ্যাত, ছিলেন একজন ভারতীয় মঞ্চ নৌটঙ্কি অভিনেত্রী। তিনি ছিলেন প্রচলিত গীতিনাট্য ধাঁচের নাটকের প্রথম মহিলা শিল্পী।  অনেকেই মনে করেন তিনি এই বিভাগের একজন অগ্রগণ্য খ্যাতিমান উদ্গাতা।  তিনি একটি সফল নৌটঙ্কি দল *দ্য গ্রেট গুলাব থিয়েটার সংস্থা* প্রতিষ্ঠা করেছিলেন। ১৯৯০ সালে, ভারত সরকার তাঁকে, চতুর্থ সর্বোচ্চ বেসামরিক পুরস্কার পদ্মশ্রীতে ভূষিত করেছিলেন।

## জীবনী
গুলাব বাই ১৯২৬ সালে ভারতের উত্তরপ্রদেশ রাজ্যের ফারুখাবাদ জেলার বালপূর্বায় জন্মগ্রহণ করেছিলেন। তাঁর জন্ম হয়েছিল বেদিয়া বর্ণে, যারা ছিল পিছিয়ে পড়া সম্প্রদায়। তাদের মূল জীবিকা ছিল বিনোদনমূলক অভিনয়। ১৯৩১ সালে তিনি কানপুর ঘরানার ওস্তাদ ত্রিমোহন লাল এবং হাথরাস ঘরানার ওস্তাদ মোহাম্মদ খানের অধীনে আনুষ্ঠানিক ভাবে প্রশিক্ষণ নেওয়া শুরু করেছিলেন। মাত্র তেরো বছর বয়সে তিনি ত্রিমোহন লালের নৌটঙ্কি দলে যোগ দিয়ে জনসমক্ষে অভিনয় শুরু করেছিলেন, তিনি ছিলেন এই ধরনের শিল্পকলার প্রথম মহিলা অভিনেত্রী। শীঘ্রই, তিনি গানের একটি স্বতন্ত্র শৈলী তৈরি করেছিলেন যার ফলে তাঁর নাম *গুলাব জান* হিসেবে প্রসিদ্ধি পায়।

তাঁর ক্রমবর্ধমান জনপ্রিয়তা অনুভব করে তিনি তাঁর নিজের একটি নৌটঙ্কি দল প্রতিষ্ঠা করেছিলেন, নাম দিয়েছিলেন *দ্য গ্রেট গুলাব থিয়েটার সংস্থা* কিন্তু এতে তাঁর গুরু ত্রিমোহন লালের একেবারেই মত ছিলনা। গুলাব বাইয়ের নৌটঙ্কি দল যাত্রা শুরুর সঙ্গে সঙ্গেই সাফল্যের মুখ দেখা শুরু করে। সংস্থাটির পরিচালনার দায়িত্ব এবং তাঁর নিজের বয়সের কারণে ১৯৬০ এর দশকে তিনি নিজের অভিনয় কমিয়ে দিতে বাধ্য হয়েছিলেন। এরপর তিনি তাঁর ছোট বোন সুখবদনকে নৌটঙ্কির নেতৃস্থানীয় অভিনেত্রী হিসেবে তৈরি করতে থাকেন। পরে তাঁর নাম হয় নন্দ গুহ। তিনি কালক্রমে তাঁর নিজের অভিনয় ক্ষমতার জোরে একজন বিখ্যাত অভিনেত্রী হয়ে উঠেছিলেন। তাঁর মেয়ে মধুও একজন অভিনয় শিল্পী। তাঁর অভিনয় জীবনের শেষভাগে, শিল্পরূপ হিসাবে নৌটঙ্কির আবেদন, ধীরে ধীরে হ্রাস পায়।

১৯৯০ সালে ভারত সরকার তাঁকে চতুর্থ বেসামরিক সম্মান পদ্মশ্রী পুরস্কারে ভূষিত করেন। এর ছয় বছর পরে, ৭০ বছর বয়সে তিনি মারা যান। দীপ্তি প্রিয়া মেহরোত্রা তাঁর জীবনকে একটি জীবনী গ্রন্থে লিপিবদ্ধ করেছেন, বইটির নাম, *গুলাব বাই: দ্য কুইন অফ নৌটঙ্কি থিয়েটার*। 
পেঙ্গুইন ভারত বইটি প্রকাশ করেছিল। কানপুর শহরে মে মাসে মঞ্চে প্রণীত একটি নাটকের 
বিষয় ছিল তাঁর জীবন কাহিনী।

## আরও দেখুন
* নৌটঙ্কি

## তথ্যসূত্র

## বহিঃসংযোগ
* 

## আরো পড়ুন
* 

বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:১৯২৬-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:ভারতীয় লোক গায়িকা
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:উত্তরপ্রদেশের সঙ্গীতশিল্পী
বিষয়শ্রেণী:ভারতীয় লোক গায়ক
বিষয়শ্রেণী:উত্তরপ্রদেশের নারী শিল্পী
কুমকুম মোহান্তি

**কুমকুম মোহান্তি** (জন্ম: ১০ সেপ্টেম্বর ১৯৪৬) ওড়িশি নৃত্যশিল্পী।

মোহান্তির জন্ম ভারতের ওড়িশা রাজ্যের কটক জেলায়।  তিনি কালা বিকাশ কেন্দ্রের গুরু কেলুচরণ মহাপাত্রের কাছ থেকে প্রশিক্ষণ গ্রহণ করেছিলেন।  তিনি অভিনয়া নৃত্যের জন্য পরিচিত।  তিনি ওড়িশা সরকারের বিশেষ সচিব (সংস্কৃতি) হিসাবে কাজ করেছেন।  ২০০৪ সালে অবসর গ্রহণের পরে, তিনি ২০০৬ সালে ভুবনেশ্বরে তাঁর নৃত্য বিদ্যালয় *গীতি গোবিন্দ* শুরু করেন। বর্তমানে তিনি স্কুল অফ হিউম্যানিটিস, সোস্যাল সায়েন্সেস অ্যান্ড ম্যানেজমেন্ট আইআইটি ভুবনেশ্বরে সহযোগী প্রফেসর হিসাবে কর্মরত আছেন।

## পুরস্কার

* গুরু কেলুচরণ মহাপাত্র পুরস্কার, ২০১১  
* পদ্মশ্রী, ২০০৫  
* সংগীত নাটক আকাদেমি পুরস্কার, ১৯৯৪  
* ওড়িশা সংগীত নাটক আকাদেমি, ১৯৯৩ 
* ২য় নৃতুয়াঙ্গদা সম্মান 

## তথ্যসূত্র

## বহিঃসংযোগ

* গীতা গোবিন্দ, ওয়েবসাইট 

বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:জীবিত ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় নৃত্য শিক্ষক
বিষয়শ্রেণী:ওড়িশার নৃত্যশিল্পী
বিষয়শ্রেণী:ওড়িশি নৃত্যশিল্পী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভারতীয় বেসামরিক কর্মচারী
বিষয়শ্রেণী:ভারতীয় ধ্রুপদী নৃত্যের শিক্ষক
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ
এম. শামসুর রহমান

**এম. শামসুর রহমান** ( – ১৬ ফেব্রুয়ারি ২০২০) বাংলাদেশের একজন শিক্ষায়তনিক ব্যক্তি ও লেখক ছিলেন। জাতীয় কবি কাজী নজরুল ইসলাম বিশ্ববিদ্যালয়ের প্রথম উপাচার্য ছিলেন।

## জীবনী
এম. শামসুর রহমান রাজশাহী বিশ্ববিদ্যালয়ের লোকপ্রশাসন ও রাষ্ট্রবিজ্ঞান বিভাগের অধ্যাপক ছিলেন। তিনি লোকপ্রশাসন ও রাষ্ট্রবিজ্ঞান সংক্রান্ত গ্রন্থও রচনা করেছেন।

এম. শামসুর রহমান ২০০৪ সালের ২৪ জুলাই থেকে ২০০৬ সালের ৬ জুন পর্যন্ত জাতীয় কবি কাজী নজরুল ইসলাম বিশ্ববিদ্যালয়ের প্রকল্প পরিচালক ছিলেন। পরবর্তীতে, তিনি ২০০৬ সালের ৭ জুন থেকে ২০০৯ সালের ১৯ এপ্রিল পর্যন্ত তিনি জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে দায়িত্ব পালন করেছিলেন।

এম. শামসুর রহমান ঢাকার অ্যাপোলো হাসপাতালে ২০২০ সালের ১৬ ফেব্রুয়ারি ৮০ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী শিক্ষায়তনিক প্রশাসক
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:জাতীয় কবি কাজী নজরুল ইসলাম বিশ্ববিদ্যালয়ের উপাচার্য
কালিয়াকৈর কমিউটার

**কালিয়াকৈর কমিউটার** (ট্রেন নাম্বার-কালিয়াকৈর কমিউটার-১/২/৩/৪) বাংলাদেশ রেলওয়ের অধীনে চলা একটি কমিউটার ট্রেন। ২০২০ সাল থেকে কালিয়াকৈর কমিউটার চলাচল বন্ধ রয়েছে। এই ট্রেনটি আগে **[[জয়দেবপুর কমিউটার]]** ও **[[টঙ্গী কমিউটার]]** নামে জয়দেবপুর-ঢাকা ও টঙ্গী-ঢাকা রেলপথে চলাচল করতো।

## যাত্রাপথ
ঢাকা থেকে কালিয়াকৈর রেলপথে চলাচল করে।

## যাত্রী
ঢাকা থেকে কালিয়াকৈর হাই-টেক পার্কে কর্মরত চাকরিজীবিদের চলাচলের সুবিধার্থে এই ট্রেন পরিষেবা চালু করা হয়।

## স্টেশন তালিকা
*কালিয়াকৈর হাই–টেক সিটি রেলওয়ে স্টেশন
*মৌচাক রেলওয়ে স্টেশন
*জয়দেবপুর জংশন রেলওয়ে স্টেশন
*ধীরাশ্রম রেলওয়ে স্টেশন
*টঙ্গী জংশন রেলওয়ে স্টেশন
*ঢাকা বিমানবন্দর রেলওয়ে স্টেশন
*ঢাকা ক্যান্টনমেন্ট রেলওয়ে স্টেশন
*বনানী রেলওয়ে স্টেশন
*তেজগাঁও রেলওয়ে স্টেশন
*কমলাপুর রেলওয়ে স্টেশন

## সময়সূচি
*কালিয়াকৈর কমিউটার-১ = ঢাকা ছাড়ে সকাল ৬টা ৪৫ মিনিটে, কালিয়াকৈর হাইটেক পার্ক পৌঁছায় সকাল ৮টা ৩০ মিনিটে।
*কালিয়াকৈর কমিউটার-২ = কালিয়াকৈর হাইটেক পার্ক ছাড়ে সকাল ১০ টায়, ঢাকা পৌঁছায় দুপুর ১২টা ৫০ মিনিটে।
*কালিয়াকৈর কমিউটার-৩ = ঢাকা ছাড়ে দুপুর ১টা ১৫ মিনিটে, কালিয়াকৈর হাইটেক পার্ক পৌঁছায় বিকাল ৩টায়।
*কালিয়াকৈর কমিউটার-৪ = কালিয়াকৈর ছাড়ে বিকাল ৫টা ৪০ মিনিটে, ঢাকা পৌঁছায় সন্ধ্যা ৭টা ৩০ মিনিটে।

## তথ্যসূত্র

বিষয়শ্রেণী:বাংলাদেশের নামযুক্ত যাত্রীবাহী ট্রেন
প্রকাশ কৌর

**প্রকাশ কৌর** ( ; ১৯ সেপ্টেম্বর ১৯১৯-২ নভেম্বর ১৯৮২) ছিলেন একজন পাঞ্জাবি গায়ক। তিনি মূলত পাঞ্জাবি লোকসঙ্গীত গেয়েছেন, যেখানে তাঁর বোন সুরিন্দর কৌর সহ তিনি ধরনকে অগ্রণীকরণ ও জনপ্রিয় করার জন্য কৃতিত্বপ্রাপ্ত। প্রকাশ কৌর পশতু লোকগীতও গেয়েছেন। 

## জীবনের প্রথমার্ধ
কৌরের জন্ম ব্রিটিশ ভারতে লাহোরের পাঞ্জাবী-শিখ পরিবারে হয়েছিল। তিনি বিখ্যাত পাঞ্জাবি গায়ক-গীতিকার সুরিন্দর কৌরের বড় বোন।

## পেশা
১৯৪১ সালে 'পেশোয়ার *রেডিও'তে* সরাসরি অভিনয় দিয়ে কৌর তার আত্মপ্রকাশ করেছিলেন এবং তারপরে ১৯৪৩ সালের ৩১ আগস্ট এইচএমভি লেবেলের জন্য তিনি এবং তাঁর ছোট বোন সুরিন্দর কৌর তাদের প্রথম যুগল, "*মাওয়ান তে ধীণ রাল বাইথিয়ান* " গেয়েছিলেন, যা তাদেরকে ভারত উপমহাদেশ জুড়ে সুপারস্টার বানিয়েছিল। 

## তথ্যসূত্র

বিষয়শ্রেণী:২০শ শতাব্দীর গায়িকা
বিষয়শ্রেণী:ভারতীয় লোক গায়িকা
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় শিখ
বিষয়শ্রেণী:১৯৮২-এ মৃত্যু
বিষয়শ্রেণী:১৯১৯-এ জন্ম
বিষয়শ্রেণী:লাহোরের সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়িকা
শাবির আলি

**শাবির অ্যালি** হলেন একজন কানাডীয় ইমাম ও ধর্মপ্রচারক। তিনি ২০২০ সাল পর্যন্ত টরন্টোতে *ইসলামিক ইনফরমেশন অ্যান্ড দাওয়া সেন্টার ইন্টারন্যাশনালের* সভাপতি ছিলেন। তিনি কুরআনীয় আয়াতগুলোর প্রাসঙ্গিক ব্যাখ্যা এবং খ্রিষ্টীয় বাইবেলের মধ্যে অনুরূপ অভিব্যক্তিতে যৌক্তিকতার জন্য সর্বাধিক পরিচিত। একটি গবেষণায় এই সিদ্ধান্তে উপনীত হয় যে, মুসলিম জনগোষ্ঠী এবং অমুসলিম উভয় জনগোষ্ঠীর জন্য কিছু উপকারী এবং আগ্রহী পদ্ধতি গ্রহণের মাধ্যমে ইসলামের দা'ওয়াহর ক্ষেত্রে তিনি অনেক অবদান রেখেছেন। এছাড়াও তিনি টিভি ও অনলাইন অনুষ্ঠান *লেট দ্যা কুরআন স্পিক*-এর প্রতিষ্ঠাতা।

## জীবনী
শাবির অ্যালি গায়ানায় জন্মগ্রহণ করেন এবং ১৯৭৮ সালে তাঁর পরিবারের সাথে কানাডায় চলে যান। তিনি লরেন্টিয়ান বিশ্ববিদ্যালয় থেকে ধর্মীয় অধ্যয়নে বিএ এবং টরন্টো বিশ্ববিদ্যালয় থেকে এমএ এবং পিএইচডি লাভ করেন। তাঁর পিএইচডি বিষয় ছিল কুরআনের তাফসীর বা বিশ্লেষণের উপর।

## প্রকাশনা
* 
* 
* 
* 
* 
* 
* 
* 
* 
* 

## তথ্যসূত্র

## বহিঃসংযোগ

* 

বিষয়শ্রেণী:মুসলমান আত্মপক্ষসমর্থনকারী
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কানাডীয় মুসলিম
বিষয়শ্রেণী:২১শ শতাব্দীর ইসলামের মুসলিম পণ্ডিত
বিষয়শ্রেণী:২০শ শতাব্দীর মুসলিম
বিষয়শ্রেণী:ইন্দো-গায়ানীয় ব্যক্তি
বিষয়শ্রেণী:গুজরাতি বংশোদ্ভূত কানাডীয় ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:২১শ শতাব্দীর মুসলিম
জামালপুর–যমুনা সেতু পূর্ব লাইন

**জামালপুর-যমুনা সেতু পূর্ব লাইন** বাংলাদেশ রেলওয়ের একটি মিটারগেজ রেলপথ। এই রেলপথ টি পূর্বাঞ্চল রেলওয়ের অধীনে রক্ষণাবেক্ষণ ও পরিচালিত হয়।

## ইতিহাস
ব্রিটিশ শাসনামলে ১৮৯৯ সালে জামালপুর থেকে তারাকান্দি হয়ে জগন্নাথগঞ্জ ঘাট পর্যন্ত রেললাইন তৈরি করা হয়। ঈশ্বরদী-সিরাজগঞ্জ লাইন তৈরি  হলে রেলওয়ের নিজস্ব রেলফেরি  দ্বারা যমুনা নদী পার হয়ে মালামাল ও যাত্রীরা সিরাজগঞ্জ ঘাট রেলওয়ে স্টেশন হয়ে উত্তরাঞ্চল ও কলকাতা পর্যন্ত চলাচল করতো যমুনা সেতু তৈরি হওয়ার আগ পর্যন্ত। কিন্তু ১৯৯৮ সালে যমুনা সেতু চালু হলে সকল ট্রেন এই সেতু হয়ে চলাচল শুরু করে। এতে  বন্ধ করে দেওয়া হয় এই ঘাট লাইনটি। পরে ইব্রাহিমাবাদ রেলওয়ে স্টেশন থেকে ঢাকা ও উত্তরবঙ্গের সঙ্গে বৃহত্তর ময়মনসিংহ অঞ্চলের মানুষের সরাসরি রেল যোগাযোগ উন্নয়নের জন্য প্রায় ২৫০ কোটি টাকা ব্যয়ে সরিষাবাড়ীর তারাকান্দি রেলওয়ে স্টেশন পর্যন্ত এই রেলপথ নির্মাণ করা হয়। যা ২০১২ সালের ৩০শে জুন বাংলাদেশের পলাতক প্রধনমন্ত্রী শেখ হাসিনা কর্তৃক উদ্বোধন করা হয়।

## স্টেশন তালিকা
জামালপুর-যমুনা সেতু পূর্ব লাইনে অবস্থিত রেলওয়ে স্টেশন সমূহের তালিকা নিম্নে দেওয়া হলো:
*জামালপুর রেলওয়ে স্টেশন
*কেন্দুয়া বাজার রেলওয়ে স্টেশন
*জাফরশাহী রেলওয়ে স্টেশন
*বাউসি রেলওয়ে স্টেশন
*সরিষাবাড়ী রেলওয়ে স্টেশন
*বয়ড়া রেলওয়ে স্টেশন
*তারাকান্দি রেলওয়ে স্টেশন
*জগন্নাথগঞ্জ বাজার রেলওয়ে স্টেশন
*শহীদনগর রেলওয়ে স্টেশন
*হেমনগর রেলওয়ে স্টেশন
*ভূয়াপুর রেলওয়ে স্টেশন
*ইব্রাহিমাবাদ রেলওয়ে স্টেশন
(ঘাট লাইন)
*জগন্নাথগঞ্জ আপার রেলওয়ে স্টেশন
*জগন্নাথগঞ্জ ঘাট রেলওয়ে স্টেশন

## ঘাট লাইন
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়।

## সম্পর্কিত নিবন্ধ
জামতৈল-জয়দেবপুর লাইন

## তথ্যসূত্র

বিষয়শ্রেণী:বাংলাদেশের মিটারগেজ রেলপথ
ডেইজি ডিবোল্ট

**ডোনা মেরি "ডেইজি" ডিবোল্ট** (জুলাই ১৯, ১৯৪৫- অক্টোবর ৪, ২০১১) একজন কানাডিয়ান গায়ক, সুরকার এবং গীতিকার ছিলেন। তিনি লোক-গানের জোড় ফ্রেজার এবং ডিবোল্টের সদস্য ছিলেন।

## জীবন
সংগীতশিল্পী ও সংগীত শিক্ষক মারজুরি ডিবোল্টের কন্যা, তিনি উইনিপেগে জন্মগ্রহণ করেছিলেন এবং লেনি ব্রেউর কাছ থেকে গিটারের পাঠ গ্রহণ করেছিলেন। ডিবোল্ট ১৯৬৫ সালে অন্টারিও চলে আসেন এবং কফি হাউসে গান শুরু করেন। ১৯৬৮ সালে, তিনি মেরিপোসা ফোক ফেস্টিভ্যালে অ্যালান ফ্রেজারের সাথে তার দেখা হয়। তারা দুজন ব্যক্তিগতভাবে ও গানের বিষয়ে একে অন্যের সাথে জড়িত হয়ে পরেন। তারা ১৯৭১ এবং ১৯৭৩ সালে অ্যালবাম রেকর্ড করেন। কিন্তু কয়েক বছর পরে এটি ভেঙে যায়। তিনি একক শিল্পী হিসাবে পারফর্ম অব্যাহত রেখেছিলেন এবং কানাডিয়ান জাতীয় চলচ্চিত্র বোর্ড এবং টেলিভিশনের হয়ে ফিল্মের স্কোর লিখতেন। তিনি সিবিসি রেডিওতে এবং কানাডার বিভিন্ন প্রেক্ষাগৃহে বিভিন্ন নাটকে পারফর্ম করেছেন। কবি রবার্ট ডিকসনের সাথে ডিবোল্টের একটি ছেলে ছিল। লোকসঙ্গীতের পাশাপাশি তিনি জাজ, কান্ট্রি, ব্লুজ এবং রেগিও পারফর্ম করেছেন। তিনি ম্যান্ডোলিন, অ্যাকর্ডিয়ান এবং গিটার বাজাতে পারতেন। 

ডিবোল্ট ৬৬ বছর বয়সে টরন্টোতে ক্যান্সারে মারা গিয়েছিলেন। 

## তথ্যসূত্র

## বহিঃসংযোগ

* 

বিষয়শ্রেণী:২০১১-এ মৃত্যু
বিষয়শ্রেণী:১৯৪৫-এ জন্ম
বিজয়লাল চট্টোপাধ্যায়

**বিজয়লাল চট্টোপাধ্যায়** (সেপ্টেম্বর ১৮৯৮ — ১৮ ফেব্রুয়ারি ১৯৭৪) মুক্তিসংগ্রামী চারণকবি ও সাংবাদিক।

## জন্ম ও প্রারম্ভিক জীবন

বিজয়লাল চট্টোপাধ্যায়ের জন্ম পশ্চিমবঙ্গের নদীয়া জেলার কৃষ্ণনগরে। পিতার নাম কিশোরীলাল চট্টোপাধ্যায়। কৃষ্ণনগরের সি.এম.এস স্কুল হতে ম্যাট্রিক ও কৃষ্ণনগর সরকারি কলেজ থেকে আই.এ পাশ করেন। ১৯১৯ খ্রিস্টাব্দে বি.এ পড়ার সময় অসহযোগ আন্দোলনে যোগ দেন।

## বৈপ্লবিক ক্রিয়াকলাপ

কৃষ্ণনগর কলেজের অধ্যাপক নৃপেন্দ্রচন্দ্র বন্দ্যোপাধ্যায় তার বিপ্লবীজীবন ও সাহিত্যমন্ত্রের দীক্ষাগুরু। জীবনের প্রথমদিকে সুভাষচন্দ্র, হেমন্তকুমার সরকার ও কবি নজরুলের অনুসারী হলেও রাজনৈতিক আদর্শে তিনি ছিলেন পরিপূর্ণ গান্ধীবাদী। দেশের স্বাধীনতাকামী সৈনিক হিসাবে  তিনি পরিচিত ছিলেন। নদীয়া জেলা জাতীয় কংগ্রেসের সম্পাদক থাকাকালে ১৯২২ খ্রিস্টাব্দে ছয় মাস কারারুদ্ধ থাকেন তিনি।

## কর্মজীবন

রবীন্দ্রনাথের আহ্বানে ১৯২৭ খ্রিস্টাব্দে কিছুদিন শান্তিনিকেতনে কাজ করেছেন। সাংবাদিকতা ছিল তার কর্মজীবনের পেশা। বহু পত্রিকা সম্পাদনার কাজ করেছেন। 'বঙ্গবাণী' পত্রিকার সহ-সম্পাদক থাকাকালে তার বিখ্যাত কাব্য *সর্বহারার গান* প্রকাশিত হয়। ১৯৩০ খ্রিস্টাব্দে কলকাতার সাংবাদিকতার কাজ ছেড়ে লবণ সত্যাগ্রহ আন্দোলনের সময় নদীয়া জেলা কংগ্রেসের  সভাপতির দায়িত্ব গ্রহণ করেন। ১৯৩২ খ্রিস্টাব্দে নয় মাসের কারাবাস ঘটে। ১৯৩৩ খ্রিস্টাব্দে সাপ্তাহিক 'দেশ' পত্রিকার আবির্ভাবের মূলে বিজয়লালের সক্রিয় ভূমিকা ছিল। ১৯৪২ খ্রিস্টাব্দে আবার আন্দোলনে যোগ দিয়ে এক বছর জেলে কাটান। পরে সাংবাদিক হিসাবে 'দৈনিক লোকসেবক', 'কৃষক', 'ঊষা' প্রভৃতি পত্রিকার সাংবাদিকতা করেন। উত্তরকালে চারণকবি হিসাবে খ্যাতি লাভ করেন। এক সময়ে বাংলার গ্রামে-গঞ্জে ঘুরে জনসাধারণের ঘুম ভাঙাবার, তাদের দেশ প্রেমে উদ্বুদ্ধ করার ভার নিয়েছিলেন। স্থানীয় সম্প্রদায়কে সামাজিক সংস্কারের পথে দাঁড় করানো শুরু করেছিলেন তিনি। দীর্ঘ কাল ধরে বহু কবিতা লিখে পত্রিকায় প্রকাশ করেছেন। তার গদ্য রচনাও তারুণ্য ও উদাত্ত যৌবনধর্মে বাণীময়। বহু বিষয় নিয়ে তিনি সুন্দর ও সহজ ভাষায় আলোচনা করে দেশের যুব সমাজকে এককালে নূতন নূতন চিন্তার খোরাক জুগিয়েছেন। রবীন্দ্রকাব্য ও জীবনের একজন গুণগ্রাহী সমালোচক হিসাবে স্বীকৃতি পেয়েছিলেন। স্বয়ং রবীন্দ্রনাথ তার বিশ্লেষণ ও সিদ্ধান্তকে স্বাগত জানিয়েছিলেন। তার রবীন্দ্রনাথ সংক্রান্ত গ্রন্থ 'বিদ্রোহী রবীন্দ্রনাথ' ১৯৩২ খ্রিস্টাব্দে ইংরেজ সরকার বাজেয়াপ্ত করে। দেশের প্রথম ও দ্বিতীয় সাধারণ নির্বাচনে পশ্চিমবঙ্গ বিধানসভায় দু-বার জনপ্রতিনিধি নির্বাচিত হন। বিধানসভায় বাগ্মিতার জন্য বিজয়লালের খ্যাতি ছিল। নদীয়া জেলার আন্দুলিয়ার পল্লী পরিবেশে আমৃত্যু গঠনমূলক কাজে লিপ্ত ছিলেন।

## মৃত্যু

বিজয়লাল চট্টোপাধ্যায় ১৯৭৪ খ্রিস্টাব্দের ১৮ ই ফেব্রুয়ারি কল্যাণীর গান্ধী স্মৃতি হাসপাতালে মৃত্যুবরণ করেন।

## প্রকাশিত গ্রন্থ ও কবিতা পুস্তক সমূহ

* চারণগীতি
* চারণকবি হুইটম্যান
* The Champion of the Proletariate (*বিত্তহীন শ্রেণীর চ্যাম্পিয়ন*)
* বিদ্রোহী রবীন্দ্রনাথ 
* রিয়ালিস্টি রবীন্দ্রনাথ 
* রবীন্দ্রসাহিত্যে পল্লীচিত্র
* রবিতীর্থে

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:বাঙালি কবি
বিষয়শ্রেণী:বাঙালি সাংবাদিক
বিষয়শ্রেণী:বাঙালি বিপ্লবী
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
বিষয়শ্রেণী:নদিয়া জেলার ব্যক্তি
আল্লাহ জিলাই বাঈ

থাম্ব|আল্লাহ জিলাই বাই ২০০৩ সালে ভারতের স্ট্যাম্পে
**আল্লাহ জিলাই বাই** (১ ফেব্রুয়ারি ১৯০২-৩ নভেম্বর ১৯৯২) ভারতের রাজস্থানের লোক গায়ক ছিলেন।

বিকানের গায়ক পরিবারে জন্মগ্রহণ করেছিলেন, তিনি ১০ বছর বয়সে মহারাজা গঙ্গা সিংহের দরবারে গান করছিলেন। তিনি ওস্তাদ হুসেন বকশ খানের কাছ থেকে এবং পরে আচ্চন মহারাজের কাছ থেকে গান গাওয়ার পাঠ গ্রহণ করেছিলেন। তার অবস্থান এবং জনপ্রিয়তা সত্ত্বেও তিনি একজন নম্র শিল্পী ছিলেন।

তিনি মান্ড, ঠুমরী, খেয়াল এবং দাদরায় ভাল পারদর্শী ছিলেন। সম্ভবত কেসরিয়া বালাম সবথেকে ভালো জানা ছিল। ১৯৮২ সালে, ভারত সরকার তাকে কলা ক্ষেত্রে পদ্মশ্রী সম্মাননা প্রদান করেন, যা সর্বোচ্চ বেসামরিক পুরষ্কারগুলির মধ্যে একটি। ১৯৮৮ সালে লোক সংগীতের জন্য তিনি সংগীত নাটক আকাদেমি পুরষ্কারেও ভূষিত হয়েছেন।

## তথ্যসূত্র

## বহিঃসংযোগ

* আল্লাহ জিলাই বাই রিয়েলবিকনার.কম এ
* পদমশ্রী আল্লাহ জিল্লাই বাই
* আল্লাহ জিল্লাই বাইয়ের লোকসঙ্গীত শুনুন ফোকররাজস্থান ডটকম এ

বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:ভারতীয় লোক গায়িকা
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:ভারতীয় মুসলিম
বিষয়শ্রেণী:১৯৯২-এ মৃত্যু
বিষয়শ্রেণী:১৯০২-এ জন্ম
বিষয়শ্রেণী:ভারতীয় লোক গায়ক
বিষয়শ্রেণী:রাজস্থানের নারী সঙ্গীতজ্ঞ
বিষয়শ্রেণী:রাজস্থানের সঙ্গীতশিল্পী
মেঘনা ভেঙ্কট

**মেঘনা ভেঙ্কট**, একজন ভারতীয় ধ্রুপদী ভরত নাট্যম নৃত্যশিল্পী। তিনি একজন কোরিওগ্রাফার এবং শিক্ষকও। তিনি গুরু শ্রী আদির কে লক্ষনের শিষ্য। তিনি ভারতে বহু জায়গায় পারফর্ম করেছেন।  তিনি নদা নীরাজনামের নিয়মিত শিল্পী।  তিনি সাই আর্টস ইন্টারন্যাশনাল কর্তৃক পরিচালিত বিশ্ব নৃত্য দিবসের অনুষ্ঠানে অংশ নিয়েছেন।

## পুরস্কার
* 'নৃত্য শিরোমণি'
* 'নাট্য চেমল'
* নৃত্য কওমুধি

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় নৃত্যশিল্পী
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় নৃত্য শিক্ষক
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:ভারতীয় নৃত্য পরিচালক
জামালপুর টাউন জংশন রেলওয়ে স্টেশন

**জামালপুর টাউন জংশন রেলওয়ে স্টেশন** বাংলাদেশের ময়মনসিংহ বিভাগের জামালপুর জেলার একটি জংশন রেলওয়ে স্টেশন। এটি জামালপুর জেলা শহরের প্রাণকেন্দ্রে অবস্থিত।এটিই বৃহত্তর ময়মনসিংহের সর্বপ্রথম জংশন স্টেশন। 

## ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। ১৯১২ সালে জামালপুর থেকে বাহাদুরাবাদ রেললাইন তৈরি হলে জামালপুর জংশন স্টেশনে পরিণত হয়।

## পরিষেবা
জামালপুর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:

*তিস্তা এক্সপ্রেস
*জামালপুর এক্সপ্রেস
*অগ্নিবীণা এক্সপ্রেস
*ব্রহ্মপুত্র এক্সপ্রেস
*বিজয় এক্সপ্রেস
*যমুনা এক্সপ্রেস
*ময়মনসিংহ এক্সপ্রেস
*দেওয়ানগঞ্জ কমিউটার
*জামালপুর কমিউটার
*ভাওয়াল এক্সপ্রেস
*ধলেশ্বরী এক্সপ্রেস 

## চিত্রশালা

Jamalpur railway station in 2021.01.jpg
Jamalpur railway station in 2021.03.jpg
Jamalpur railway station in 2021.05.jpg


## তথ্যসূত্র

বিষয়শ্রেণী:বাংলাদেশের রেলওয়ে জংশন স্টেশন
বিষয়শ্রেণী:জামালপুর জেলার রেলওয়ে স্টেশন
দোলঞ্চা নদী

**দোলঞ্চা** বা **দলঞ্চা নদী** ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি নাগর নদীর পশ্চিমতীরের উপনদী৷ এটি মূলত বৃষ্টির জলে পুষ্ট নদী৷

## গতিপথ
উত্তর দিনাজপুর জেলার ইসলামপুর মহকুমার সাপনিকলা বনাঞ্চল থেকে এই দলঞ্চা নদীর উৎপত্তি। যাত্রাপথে এটি সুজালি, বইরঝাড়ি, ঘোড়ামারা, বোচাভিটা প্রভৃৃৃতি গ্রাম পঞ্চায়েত অতিক্রম করে কোণীভিটায় এসে নাগর নদীর সাথে মিলিত হয়েছে। নদীটির দৈর্ঘ্য প্রায় ২০ কিলোমিটার। জনশ্রুতি অনুযায়ী পুর্বে এই নদীর তীরে শাল, কদম, শিরীষ প্রভৃতি গাছের অরণ্য ছিল বলে জানা গেছে।

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:উত্তর দিনাজপুর জেলার নদী
দীপ্তি ওমচারী ভাল্লা

**দীপ্তি ওমচারী ভাল্লা**, একজন ভারতীয় শিল্পী, যিনি নৃত্য ও গানে বহুমুখী প্রতিভার অধিকারী। তিনি এইসব দক্ষতা তার মা লীলা ওমচারী নিকট থেকে অর্জন করেছিলেন। তিনি একজন সুপরিচিত কর্ণাটক গায়ক ছিলেন।  তিনি ভারতের কেরালার ধ্রুপদী নৃত্য মোহিনীয়ত্তমের একজন শীর্ষস্থানীয় প্রদর্শক ছিলেন। তিনি মোহিয়ত্তম কালামন্দলম কল্যাণিকুট্টি আম্মার কাছ থেকে মহিলা শাস্ত্রীয় একক নৃত্য শিখলেন। তিনি দিল্লি বিশ্ববিদ্যালয়ের সংগীত ও চারুকলা অনুষদে কার্ন্যাটিক সংগীতের অধ্যাপক।  তিনি ২০০৭ সালে সংগীত নাটক আকাদেমি পুরস্কার পেয়েছিলেন। 

## তথ্যসূত্র

## বহিঃসংযোগ

* ডাঃ দীপ্তি ওমচারি ভাল্লার অফিসিয়াল ওয়েবসাইট 

## আরও দেখুন

* কালামান্দালাম কল্যাণীকুট্টি আম্মা

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:জীবিত ব্যক্তি
বিষয়শ্রেণী:কেরলের নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় নৃত্য শিক্ষক
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:ভারতীয় নৃত্য পরিচালক
বিষয়শ্রেণী:১৯৫৭-এ জন্ম
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:কেরলের নারী শিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
রঞ্জনা গৌহর

থাম্ব|রঞ্জনা গৌহর ভারতীয় শাস্ত্রীয় নৃত্যের এক শীর্ষস্থানীয় নৃত্যশিল্পী
পদ্মশ্রী **রঞ্জনা গৌহর**  একজন ওড়িশি নৃত্যশিল্পী। ওড়িশি হলো একটি প্রাচীন নৃত্যশৈলী যা বহু শতাব্দী আগে ওড়িশার মন্দিরে উদ্ভূত হয়েছিল।

তিনি ২০০৩ সালে পদ্মশ্রী পুরস্কার পেয়েছিলেন  এবং ভারতের রাষ্ট্রপতি কর্তৃক ২০০৭ সালে সংগীত নাটক আকাদেমি পুরস্কার পেয়েছিলেন। 

থাম্ব|রঞ্জনা গৌহর |alt=|253x253পিক্সেল

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:ওড়িশার নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ওড়িশি নৃত্যশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:সংগীত নাটক অকাদেমি পুরস্কার প্রাপক
বারুয়াখালী উচ্চ বিদ্যালয়

**বারুয়াখালী উচ্চ বিদ্যালয়** ঢাকা জেলার ঐতিহ্যবাহী একটি বিদ্যালয়।

## অবস্থান
ঢাকা জেলার নবাবগঞ্জ উপজেলাধীন বারুয়াখালী ইউনিয়নে বিদ্যালয়টি অবস্থিত।

## ইতিহাস
ঢাকা জেলার নবাবগঞ্জ উপজেলার বারুয়াখালী ইউনিয়নে কোন মাধ্যমিক শিক্ষাপ্রতিষ্ঠান না থাকায় নব্বই এর দশকে বারুয়াখালী, শিকারীপাড়া ও জয়কৃষ্ণপুর ইউনিয়নের শিক্ষানুরাগী ব্যক্তিগণ বারুয়াখালী এলাকায় একটি মাধ্যমিক শিক্ষাপ্রতিষ্ঠান প্রতিষ্ঠার জন্য উদ্যোগ নেন। বেশ কয়েক বছর ধরে বিদ্যালয় প্রতিষ্ঠার জন্য বিভিন্ন কর্মসূচীর আয়োজন করা হয়। ১৯৯২ খ্রিস্টাব্দে বিদ্যালয়টি প্রতিষ্ঠিত হয়। একই সনের ১ জানুয়ারি থেকে বিদ্যালয়ের ছাত্রভর্তি ও পাঠদান কার্যক্রম শুরু করা হয়।

২০১৭ খ্রিস্টাব্দে বিদ্যালয়ের ২৫বছর পূর্তিতে “রজত জয়ন্তী ” উৎসব পালন করা হয়।

## অবকাঠামো
বিদ্যালয়টি ২.০২ কাঠা জমির ওপর প্রতিষ্ঠিত, যার মধ্যে একাডেমিক ভবন ১.০২ কাঠা জায়গার ওপর নির্মাণ করা হয়েছে।
লেখাপড়ার পাশাপাশি খেলাধুলা করার জন্য বিদ্যালয়ে ১.০১ কাঠা বিশিষ্ট একটি খেলার মাঠ রয়েছে।
## শ্রেণিকার্যক্রম
এই বিদ্যালয়ে ৬ষ্ঠ থেকে দশম শ্রেণি পর্যন্ত পাঠদান করানো হয়।
বিদ্যালয়ের ৯ম-১০ম শ্রেণিতে নিম্নোক্ত বিভাগসমূহ চালু রয়েছেঃ
# বিজ্ঞান বিভাগ
# ব্যবসায় শিক্ষা বিভাগ
# মানবিক বিভাগ

## প্রাত্যহিক সমাবেশ
সুশৃঙ্খল মন ও আনুগত্য তৈরিতে, এই বিদ্যালয়ে প্রতিদিন শিক্ষা কার্যক্রমের পূর্বে সমাবেশ হয়ে থাকে।

## শিক্ষক-অভিভাবক সম্মেলন
বিদ্যালয়ের শিক্ষকমন্ডলী এবং ছাত্রছাত্রীদের অভিভাবকরা মিলে বিভিন্ন সময়ে একসঙ্গে আলোচনা করে থাকে। সেখানে ছাত্রছাত্রীদের সমস্যা ও প্রতিকারের আলোচনা করা হয়॥

## সুযোগ-সুবিধা
এই বিদ্যালয়ে শিক্ষার্থীদের জন্য লাইব্রেরী, কম্পিউটার ল্যাব, বিজ্ঞান ল্যাব রয়েছে।  অডিটোরিয়াম রুম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। এই বিদ্যালয়ে প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য বিশুদ্ধ পানির ব্যবস্থা ও রয়েছে এখানে।

## প্রধান শিক্ষক
বিদ্যালয়ের বর্তমান প্রধান শিক্ষক মো. হারুন অর রশিদ। 
থাম্ব|বিদ্যালয়ের প্রধান শিক্ষক
১৯৯২খ্রিঃ থেকে ২০২৫খ্রিঃ পর্যন্ত যাঁরা বিদ্যালয়ের প্রধান শিক্ষকের দায়িত্ব পালন করছেনঃ
# স্বপন কুমার ভৌমিক। বিএ, বিএড- ০১/০১/১৯৯২ থেকে ৩০/০৯/২০১৪ পর্যন্ত।
# সাহিদা বেগম। বিএ, বিএড (ভারপ্রাপ্ত)-০১/১০/২০১৪ থেকে ৩১/১২/২০১৪ পর্যন্ত।
# মো. হারুন অর রশিদ। বিএ, বিএড (ভারপ্রাপ্ত)-০১/০১/২০১৫ থেকে ৩১/০৮/২০১৫ পর্যন্ত।
# এমএম হুমায়ুন কবীর। বিএ, বিএড-০১/০৯/২০১৫ থেকে ২৭/০৪/২০২৪ পর্যন্ত ।
# মো. হারুন অর রশিদ। বিএ, বিএড ২৮/০৪/২০২৪ থেকে চলমান।

## একাডেমিক স্বীকৃতি
বিদ্যালয়টি ১৯৯৪ সনে নিম্ন মাধ্যমিক বিদ্যালয় এবং ১৯৯৫ সনে মাধ্যমিক বিদ্যালয় হিসেবে ঢাকা শিক্ষা বোর্ড থেকে স্বীকৃতি পায়। 
১৯৯৪ সালে অত্র বিদ্যালয়টি এম.পি.ভুক্তির অনুমোদন পায়।

## তথ্যসূত্র

বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯২-এ বাংলাদেশে প্রতিষ্ঠিত
কেন্দুয়া বাজার রেলওয়ে স্টেশন

**কেন্দুয়া বাজার রেলওয়ে স্টেশন** বাংলাদেশের ময়মনসিংহ বিভাগের জামালপুর জেলার একটি রেলওয়ে স্টেশন।

## ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। এসময় এই লাইনের স্টেশন হিসেবে **কেন্দুয়া বাজার রেলওয়ে স্টেশন** তৈরি করা হয়।

## পরিষেবা
কেন্দুয়া বাজার রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
*জামালপুর এক্সপ্রেস
*অগ্নিবীণা এক্সপ্রেস(যাত্রা বিরতি আছে) 
*যমুনা এক্সপ্রেস 
*ময়মনসিংহ এক্সপ্রেস(যাত্রা বিরতি আছে)
*ধলেশ্বরী এক্সপ্রেস(যাত্রা বিরতি আছে)
*২৫৪/২৫৩লোকাল ট্রেন( যাত্রা বিরতি আছে)

## তথ্যসূত্র

বিষয়শ্রেণী:জামালপুর জেলার রেলওয়ে স্টেশন
কর্নওয়ালিস কোড

**কর্নওয়ালিস কোড** ব্রিটিশ ভারতের গভর্নর জেনারেল লর্ড কর্নওয়ালিস ১৭৯৩ সালে ৪৮টি রেগুলেশন বা আইন জারি করেন। এই রেগুলেশনগুলী কর্নওয়ালিস কোড নামে পরিচিত। এই কোড প্রনয়নের উদ্দেশ্য ছিল ব্রিটিশ নিয়ন্ত্রণাধীন রাষ্ট্রের উপযোগী প্রশাসনিক ব্যবস্থা এবং আইনবিধানের প্রবর্তন করা। ১৭৯৩ সালের ১ মে কর্নওয়ালিস কোড ঘোষিত হয়। মূলত চিরস্থায়ী বন্দোবস্ত কর্নওয়ালিস কোডের প্রধান উপাদ্য বিষয়।

## তথ্যসূত্র

বিষয়শ্রেণী:ভারতীয় আইন
বিষয়শ্রেণী:আইন সংহিতা
বিষয়শ্রেণী:ব্রিটিশ ইস্ট ইন্ডিয়া কোম্পানি
বিজি প্রকাশ

**বিজয়া লক্ষ্মী প্রকাশ**, যিনি **বিজি প্রকাশ** নামে খ্যাত**,** তিনি একজন ভারতীয় ভরতনাট্যম নৃত্যশিল্পী, প্রশিক্ষক, কোরিওগ্রাফার, এবং শক্তি নৃত্য সংস্থা এবং ভারত নাট্যমের শক্তি বিদ্যালয়ের প্রতিষ্ঠাতা। প্রকাশ ১৯৭৬ সাল থেকে মার্কিন যুক্তরাষ্ট্রে কাজ করছেন।

## তথ্যসূত্র

## বহিঃসংযোগ

* শ্রীলঙ্কা। রাজরাজেশ্বরী ভ্রতন্যা কালা মন্দির 
* শক্তি নৃত্য সংস্থা - অফিসিয়াল ওয়েবসাইট  
* মিথিলি প্রকাশের ওয়েবসাইট 
* এশিয়া সোসাইটি, টেক্সাস, 'মিথিলি প্রকাশ', এএসটিসি উপস্থাপনা 
* মার্কিন যুক্তরাষ্ট্রের দূতাবাস, জাকার্তা এবং ইন্দোনেশিয়া, পিএইউ হানা ইন্টারন্যাশনাল ওয়ার্কশপ অফ আর্ট পারফরম্যান্স জাকার্তা, ১২ ফেব্রুয়ারি ২০০৯ 
* হাফিংটন পোস্ট, আমার গুরু বিজী প্রকাশ: ২৭/০৩/২০১২

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় নৃত্য শিক্ষক
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভারতীয় তামিল বংশোদ্ভূত মার্কিন ব্যক্তি
সুধানী নদী

**সুধানী নদী** ভারতের পূর্বদিকে অবস্থিত পশ্চিমবঙ্গ ও বিহার রাজ্যের মধ্য দিয়ে প্রবাহিত নদী৷ পশ্চিমবঙ্গে এটি উত্তর দিনাজপুর জেলায় অবস্থিত৷

## গতিপথ
সুধানী নদীর জন্ম হয়েছে বিহার থেকে। সুধানী হল ডাহুক নদীর একটি শাখা নদী যা বিহারের কিষাণগঞ্জের পারলাবাড়ীর কাছ থেকে উৎপন্ন হয়েছে। সুধানী নদী ডাহুকের একটি শাখা নদী কিন্তু ডাহুক নদী সুধানীর উৎপত্তিস্থল থেকে ধীরে ধীরে সরে যাচ্ছে। বর্তমানে ডাহুক নদী সুধানীর উৎপত্তিস্থল থেকে প্রায় ১১৯০ মিটার দূরে রয়েছে এবং এই নদীর পূর্ববর্তী উৎপত্তিস্থল ডাহুক নদীর বর্তমান চ্যানেল থেকে ২২৮০ মিটার দূরে অবস্থিত। সুধানীর নতুন এবং পূর্ববর্তী উৎপত্তিস্থলের মধ্যে দূরত্ব এখন প্রায় ১০৯০ মিটার। উৎপত্তিস্থল থেকে নদীটি চাকুলিয়া থানার ভারনা থেকে পশ্চিমবঙ্গে প্রবেশ করে হাটওয়ার, খিকিরটোলা, শিবরামপুর ও লালগঞ্জ গ্রামপঞ্চায়েত হয়ে করণদিঘিতে ঢুকেছে। বাংলা-বিহার সীমান্ত বরাবর প্রবাহিত হয়ে এটি গোয়াবাড়ি সোহারই হয়ে আবার বিহারে প্রবেশ করেছে। ১৫ অগাস্ট ২০১৬ নাগাদ বিহারের কাটিহারে এবং উত্তর ও দক্ষিণ দিনাজপুর জেলায় বন্যার কারণে সুদানী নদীর ১৩৩ নম্বর রেল সেতুটির এক পাশ সম্পূর্ণ ভেঙে গেলে রেল যোগাযোগ ব্যবস্থা ব্যাহত হয়৷ পরের বছর ২০১৭ এর ১লা সেপ্টেম্বর তার পুনরায় চালু হয়৷ স্থানীয় লাধি আদিবাসীর লোকেরা এই নদীর চরে শামুক কুড়িয়ে নিজেদের জীবন নির্বাহ করে থাকেন৷

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:উত্তর দিনাজপুর জেলার নদী
ঊষা নাঙ্গিয়ার

**উষা নাঙ্গিয়ার** একজন ভারতীয় ঐতিহ্যবাহী নৃত্য শিল্পী। ঊষা নাঙ্গির কথু পারফর্ম করেন । 

## জীবনের প্রথমার্ধ
ঊষা কেরালার একটি পারফর্মিং পরিবারে জন্মগ্রহণ করেছিলেন। তিনি ছোটবেলায় ১০ বছর বয়সে শুরু করেছিলেন, প্রথমে তিনি কুদ্দিত্তম এবং তারপর নাঙ্গির কথু অনুশীলন শুরু করেন।  ১৯৮০ সালে, উষা কুদ্দিত্তম প্রশিক্ষণ কেন্দ্র, আম্মানুর গুরুকুলামে যোগদান করেন। তিনি স্কুলে যোগদানকারী প্রথম মেয়ে ছিলেন। 

## প্রকাশনা
নাঙ্গিয়ার কুদ্দিত্তমের উপর একটি বইও প্রকাশ করেছেন, যার শিরোনাম 'অভিনেত্রী'। 

## তথ্যসূত্র

বিষয়শ্রেণী:ভারতীয় নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী